Andreea Răducan

Andreea Răducan (s. 30. syyskuuta 1983 Bârlad, Vaslui, Romania) on romanialainen telinevoimistelun olympiavoittaja.Sports Reference LLC

Răducan voitti Sydneyn olympialaisissa 2000 kultaa joukkuekilpailussa ja saavutti hopeaa hypyssä. Lisäksi hän sijoittui permannolla kuudenneksi. Alun perin hän voitti myös moniottelun mutta menetti kultamitalin jäätyään kiinni dopingtestissä.Raducan stripped of individual gold Romanian moniottelussa saavuttama kolmoisvoitto kutistui näin kaksoisvoitoksi.

MM-kilpailuissa Răducan saavutti kahdeksan mitalia, joista viisi oli kultaa. Vuonna 1999 hän voitti kultaa permannolla ja joukkuekilpailussa sekä sai hopeaa puomilla. Vuonna 2001 hän voitti kultaa permannolla, puomilla ja joukkuekilpailussa sekä saavutti pronssia moniottelussa ja hypyssä.Sport-komplett.de

Vuoden 2000 EM-kisoissa Răducan saavutti hopeaa permannolla ja pronssia joukkuekilpailussa.Sports123.com

 Lähteet 





 Viitteet 

 Aiheesta muualla 
 http://andreearaducan.ro/  

Luokka:Romanialaiset olympiavoittajat
Luokka:Romanialaiset telinevoimistelijat
Luokka:Vuonna 1983 syntyneet
Luokka:Elävät henkilöt